Ubetinget kærlighed.
Uendelig hengivenhed.
Og magten til at kontrollere folks sind, kroppe og sjæle.
Alt det kan blive dit.
Du skal bare følge denne drejebog.
En række taktikker, som kommende kultledere bruger
til at forvandle sig selv fra ydmyge dødelige til levende guder.
SKAB DIT FUNDAMENT
FÅ FLERE FØLGERE
REFORMÉR DERES SIND
LOV DEM EVIGHEDEN
Men vær forsigtig, for ellers kan det gå galt.
Er du klar til at redde sjæle?
Hvad er en kult egentlig?
En kult er en gruppe centreret omkring en magtfuld,
karismatisk, ofte autokratisk figur.
Ofte involverede de grupper hjernevask og undertrykkelse af den frie tanke.
Og i næsten alle tilfælde ender de i blodsudgydelse og død.
I virkeligheden tilbyder kulterne folk en chance for at høre til.
Det er en del af at være menneske at søge efter nemme svar,
at ønske at tilhøre noget, der er større end en selv.
Jeg troede aldrig, jeg ville ende op i en kult,
men det var så indbydende.
Vi gjorde verden bedre at leve i.
Vi oplever alle tider i vores liv,
hvor vi føler os lidt fortabte og sårbare.
En god kultleder vil komme og sige: "Jeg har lige det, du mangler."
Med denne drejebog i hånden kan du også udnytte menneskers sårbarhed,
så den arbejder for dig.
Det handler om at fortælle folk, hvad de ønsker at høre,
og se os som små maskiner.
De leder efter den rette knap at trykke på,
guleroden eller pinden, der får os til at gøre, som de vil.
Men før du kan forvandle folks liv,
skal du begynde med at genopfinde dig selv.
Ingen gjorde det så godt som Charles Manson,
den småkriminelle og mislykkede folk rock-trubadur…
…DRÆBT I RITUAL…
…som blev en legende på sin helt egen måde.
CHARLES MANSON BESKRIVES I DAG…
Jeg kender jeres frygt.
Jeg ser igennem jeres sind.
Dette er ansigtet, Charles Manson afslørede for verden,
da han var anklaget for mord.
Et år tidligere inspirerede han sine følgere til en række brutale drab.
-Har du nogen følelser om det? -Følelser?
Alle mine følelser er gode.
En ting kan ikke benægtes.
Manden udnyttede sine evner.
Han var skuespiller og elskede rollen.
Og han gik endnu dybere ind i rollen, end nogen kunne have forestillet sig.
Er du klar til at følge Charlies vej til legenden?
Først skal du have styr på prioriteterne.
OMFAVN DIT KALD
Man bliver ikke kultleder ved at sige: "Hej, jeg er ligesom alle andre."
De mest succesfulde vil hævde, og nogle gange endda tro,
at de er noget særligt.
Eller med andre ord…
Kultledere, hver eneste en af dem, er patologiske narcissister.
De vil skide på alle andre end sig selv.
Som jeg vil påvise,
blev de bedste guruer faktisk født til at være sig selv nærmest.
Som barn beordrede Jim Jones, grundlægger af Folkets Tempel,
sine fætre til at adlyde.
Ellers slog han dem med en kæp.
Da Shoko Asahara, fremtidig leder af Aum Shinrikyo,
gik på en japansk skole for blinde,
tjente han lommepenge ved at afpresse medstuderende
og tvinge dem til at betale for hans beskyttelse.
Mens pastor Sun Myung Moon påstod, at påskedag,
da han var blot 16 år gammel,
afslørede Jesus for ham, at Moon var den nye Messias
og måtte fuldføre hans ufærdige arbejde.
Jesus viste ikke samme interesse for unge Charlie Manson.
Manson startede som et uønsket barn.
Han blev født i Cincinnati. Faren var der ikke, moren var uberegnelig.
Da Charlie var lille, blev hans mor og onkel anholdt for røveri
og sendt til et fængsel i West Virginia.
Hans onkel og tante i McMechen, West Virginia, tog ham til sig,
og så kommer man ikke længere ud på landet.
Og det er der, Mansons skæbne begynder at forme sig.
Charlie er kun fem år gammel, da han ankommer til sine slægtninges hus.
Men han har allerede for vane at beskytte sine interesser.
Som den nye i skolen bliver lille Charlie hurtigt udsat.
Manson længes efter at få hævn,
men han er for lille til at gøre det alene,
så han bruger sit naturlige talent
for overtalelse.
Han finder nogle lyttende ører og skruer op for charmen.
Et par dage senere udfører Charlies nye venner hans hævn.
Da alle bliver kaldt ind på rektorens kontor,
hævder pigerne, at lille Charlie fik dem til det.
Charlie benægter det.
Overbevisende.
Og sådan flyder Manson ovenpå
og opbygger sit nye omdømme som bølle,
mens hans partnere tager skraldet.
At opdage din magt er en fin start,
men at blive kultleder kræver mere end bare den rette attitude.
Du skal også skabe et unikt trossystem
med dig selv i centrum.
Og vær ikke bange for at være kreativ.
TAKTIK FÅ STYR PÅ DIT DOGME
Kulter kan have mange skikkelser.
Der er religiøse kulter.
Komme dit rige, ske din vilje.
En anden stor kategori er selvhjælpskulten.
Succeskulten, hvor det hele handler om præstation.
Der er de åndelige New Age-kulturer.
Og så er der kulter, hvor det ikke nødvendigvis er
en bestemt ideologi, man følger, men mere en person.
Hvad du end vælger,
er det vigtigt, at du leverer din sandhed på overbevisende vis.
Kultlederne anvender, hvad der end kan være effektivt for dem.
Du må finde en lille smule sandhed
og få dig selv til at tro på netop det.
Men du finder ikke dine principper fra en dag til den anden.
Du får måske brug for et sted til ensomhed
og meditation og med plads til dyb tanke.
Manson fandt sit perfekte tilflugtssted her.
Charlie ryger i fængsel, fordi han besluttede at blive biltyv.
Charlie udnyttede sin tid godt.
Han havde det perfekte sted at lære, og han var som en svamp.
Han lytter til alfonser i fængslet, og de er nu hans idoler.
De har fantastiske ting at lære ham,
men der er også andre kilder.
For eksempel fængselsbiblioteket.
Mens han er bag tremmer, fordyber Manson sig i sjælesøgning.
Han studerer Buddhas lære…
…evangeliet om genfødte kristne,
hinduismens karmiske hjul
og en ny filosofi, der lover at frigøre hans menneskelige potentiale,
Scientology.
Han tilføjer tekster fra sit yndlingsband,
The Beatles,
som bliver en voksende besættelse.
Og citater fra sin yndlingsbog, Stranger in a Strange Land,
om et synsk rumvæsen, der skaber sin egen religion.
Det er en eklektisk blanding, men for Charlie
er det hans egen særlige køreplan mod oplysning.
Og den sidste ingrediens,
den kommer fra et endnu mere uventet sted.
Hvis du vil elskes, så gør som hundehvalpen.
Bliv oprigtigt interesseret i andre mennesker og vis det.
Det mest populære kursus rundt om i Amerikas fængsler
er Dale Carnegies How to Win Friends and Influence People.
Det er så populært, at der i alle større fængsler
er en venteliste over indsatte, der vil ind på det.
Manson var en stor fan.
Og der stod alt, hvad han troede på, om at gøre livet til en fest.
Fortælle folk, hvor pragtfulde de er.
Carnegie havde andre gode råd
som at lade den anden tale mest.
Så han føler sig vigtig.
Sig hans navn meget, for det kan alle lide.
Selv hvis du er uenig, så sig aldrig til nogen, de tager fejl.
Bare stil spørgsmål.
Og få dem altid til at tro, at din idé er deres egen.
Salgsteknikker eller følelsesmæssig manipulation
er for en kommende kultleder det samme.
FØLGERE & KONTROL
Sådan får du folk til at kunne lide dig.
Det virkede for Dale Carnegie, og det virkede også for Charlie Manson.
Med hjælp fra en god sælger skabte Manson sit helt eget dogme.
Men for virkelig at fange folks fantasi
må du have talent.
Lad drejebogen vise dig vejen.
TAKTIK UDTÆNK DIN KARAKTER
En stor kultleder fødes ikke, han skabes.
Og hvordan du præsenterer dig for verden, kan gøre hele forskellen.
Kultledere lever af deres image. Det er vigtigt at gøre indtryk.
Du skal kunne vise, at du kan gøre noget, ingen andre kan gøre.
Og der er intet galt med at forsøge sig lidt frem.
Det er meget som reklame.
Hvis noget ikke giver dig opmærksomhed, så prøv noget andet.
Efter at være kommet ud af fængslet
er 32-årige Charles Manson klar til at gøre denne lektion til virkelighed.
Og timingen for en kommende kultleder kunne ikke have været bedre.
I 60'erne var der uro.
FRED
Amerika var i forandring.
Der var sket mange mord,
Bobby Kennedy, Martin Luther King,
og en Vietnam-krig, der var meget upopulær.
STOP TREDJE VERDENSKRIG NU
Der var så megen mistillid
til institutioner, der skulle give os støtte,
og så begyndte folk at vende sig mod alternative kilder til fællesskab,
forbindelse og mening for at udfylde de tomrum.
Ved at tilbyde den rigtige pakke kan du give den mening.
Men du får også brug for
det hemmelige våben, ingen kultleder kan undvære,
karisma.
Noget af det, karisma er, er din evne til at skabe intimitet,
en intim forbindelse mellem dig og den person, du taler med.
Når vi bliver præsenteret for karisma,
begynder vi at smile og tro, vi begynder at lytte og sige ja.
Vores logik slukker.
Den overskygger vores kriterier for, hvad vi har brug for.
Karisma er en utroligt farlig ting.
Men det er ikke nok at have den naturlige gave.
For at gøre din karakter perfekt skal du bruge den rigtigt.
De fleste kultledere, inklusive Manson, starter om flere gange.
Det tager tid at finde ud af det.
Charlie Manson arbejdede et stykke tid som danselærer.
Det giver ingen mening.
Men så kunne han møde unge kvinder igen.
Han havde ikke jobbet længe.
Han prøvede også en anden karriere i servicebranchen.
Charlie Manson ønskede at blive Amerikas mest succesfulde alfons.
Han elskede, at der ville være kvinder,
der ville arbejde for ham, og han ikke behøvede løfte en finger.
Det bliver senere en tendens.
Men som man siger, er det ikke nemt at være alfons.
Kun få kvinder arbejdede for Charlie ad gangen.
De kvinder, han kunne rekruttere, kunne højst score et par dollars
på forsædet i en bil.
Hej med dig.
Det kan man ikke leve af.
Han var en af de mest uduelige alfonser i Amerikas Forenede Staters historie.
Men nogle gange er nøglen til succes bare at kende dit øjeblik.
Når Manson bliver prøveløsladt, tager han nordpå
til et sted, hvor han kan starte forfra,
San Francisco.
Der opdager han fødestedet for 60'ernes modkultur,
Haight-Ashbury midt i kærlighedens sommer.
Der er sex, nemme stoffer, rock and roll.
Charlie opdagede Nirvana.
Overalt leder uskyldige unge hippier efter deres guru,
en, de kan beundre,
som vil inspirere dem.
Manson indser, at hans nuværende look er helt forkert,
og genopfinder en tidspassende version af sig selv,
mens han beholder en skarp profil.
Charlies blanding af flowerpower med et strejf af fare
er meget tiltrækkende.
Han havde et hypnotisk blik,
og hvis du var en søgende ung teenager,
gik det lige ind.
Men selv med Mansons charme og strategisk konstruerede image
skal du stadig identificere mulige følgere for at blive en kultleder.
Start med at bruge en helt grundlæggende marketingtaktik.
FIND DIN MÅLGRUPPE
Ville ham der være en god tilhænger?
(UNDERPRÆSTERENDE PERSON)
Hvad med ham der?
(SKILT TRE GANGE)
Hvad med hende? Hun ser lidt fortabt ud.
(FILOSOFISTUDERENDE)
Heldigvis fortæller drejebogen dig, hvad du skal se på i jagten på målgruppen.
Hvilke træk har folk, der gør dem modtagelige?
Normalt er det, fordi de er fordomsfri, idealistiske.
Det er et frit land,
og jeg har mine forfatningsmæssige rettigheder.
Denne gruppe tillader dem at føle, at de vil kunne reparere verden.
Og når man vil fange sjæle, er timing alt.
Der er en specifik gruppe mennesker, som vi tænker på
som potentielle kultmedlemmer, unge mennesker.
I den periode i dit liv, hvor du prøver at finde ud af,
hvem du er adskilt fra din familie og det, de sagde, du skulle være.
Det er et godt tidspunkt at udnytte nogen.
Uger efter ankomsten til San Francisco
begynder Charles Manson at følge drejebogen.
Han udser sig sit første mål,
Mary Brunner, en genert bibliotekar på Berkeley.
Mary Brunner søgte kærligheden, men ud over det var hun miljøforkæmper.
Charlie Manson overbeviser hende om,
at hans største mål i livet måske er at redde miljøet,
og inden få dage bor Charlie sammen med hende.
Inden længe finder Charlie endnu en ung discipel,
Lynette Fromme.
Lynette Fromme havde problemer med sin far.
De skændtes meget, og hun stak af hjemmefra.
Charlie finder hende siddende på en bænk.
Han vil overbevise Lynette Fromme om, at han er den rette for hende.
Charlies næste tilføjelse?
Patricia Krenwinkel, der møder ham til en fest.
Patricia Krenwinkel var en sød, helt naiv ung kvinde.
Charlie forførte hende fra vid og sans ved deres første møde,
og frøken Krenwinkel var i himlen.
Kernen i Manson-familien er ved at danne sig.
Det var som rottefængeren fra Hameln, der spillede på sin fløjte,
og pigerne strømmede til ham.
I de kommende måneder tiltrækker Charlie flere unge disciple.
Hvad med at lytte til en af dem?
Optagelse et. Klar.
Jeg var 14, da jeg mødte Charlie.
Min familie var droppet ud, havde taget LSD,
og jeg havde taget LSD hjemme hos mig selv.
Mine forældre flyttede ind i en varevogn, og jeg følte mig fortabt.
Jeg var totalt modtagelig for, at en som Charlie kom ind i mit liv.
Han var sjov.
Jeg syntes, han var sød.
Og han er lavbenet ligesom mig, så, ja…
Der var bare noget over ham.
Men som vi fandt ud af senere, var det hans styrke.
Han kunne spille op til din svaghed eller dit behov.
Hans såkaldte magt ligger kun i hans glade væsen.
Det tiltrækker folk, at han er så glad.
-Varm. Glødende. -Han danser og synger hele tiden.
Han ser smuk og glad ud, og det tiltrækker mange mennesker,
ligesom babyer tiltrækker folk.
Men det perfekte mål er ikke så nemt at finde som fortabte sjæle.
Manson havde en regel vedrørende dem, han kontaktede.
Han sagde altid, de skulle være skadede, men ikke ødelagte.
For hvis de er ødelagte og helt hjælpeløse,
er de ikke til nogen nytte for Charlie, og det havde han jo ret i.
Og når dine fremtidige disciple er på krogen,
er det tid til at hive dem ind.
Charlie havde evnen til at få os til at føle os som den særligt udvalgte.
Han var en god elsker.
Det var noget, der tiltrak pigerne.
Disse unge kvinder,
som hver især antager, at hun er Charlies eneste ene,
er pludselig en del af et harem og accepterer,
at de er en del af det.
Hvad man end siger om Charlie Manson,
så kunne han sit kram.
Én ting var at lokke sårbare får til følge dig på din vej,
men hvordan sørger du for, at de bliver der?
Hjælp! Red mig!
TAKTIK TEST FOLKS LOYALITET
Som kultleder vil du kræve meget af dine følgere.
Du bør altid vide, hvem der har din ryg.
Manson havde styr på det.
Charlie testede sine følgere for at vise, at de havde tillid til ham,
og at han var deres leder,
at de ville følge hans ord, uanset hvor uhyrligt, det var.
Han var ikke den eneste.
Medstifteren af Heaven's Gate, Marshall Applewhite, lod sig kastrere
for at forberede sig på "det næste niveau",
og adskillige medlemmer fulgte efter uden behørigt lægeligt tilsyn.
Roch Thériault, leder af kulten The Ant Hill Kids i Canada,
tvang sine følgere til flere timers nøgen knytnævekamp i en gladiatorring
til hans morskab,
mens han talte point.
Branch Davidians leder, David Koresh, testede loyaliteten
ved at tvinge mændene til at leve i cølibat,
mens han "mødte" deres koner.
Hvor uselvisk.
Selve handlingen betyder meget mindre for kultlederne
end det at vide, at hvis de beder nogen om at gøre noget,
så gør de det.
Hvad angår Charlie,
var hans tidlige loyalitetstest af kemisk art.
Charlie samlede alle og uddelte portioner af LSD.
Han satte dosen på vores tunger.
Charlie brugte det nærmest som en slags nadver.
Vi tog en større dosis, han tog mindre eller ingen.
Alle i familien forventedes at deltage i Charlies form for altergang.
Han havde engang en korsfæstelsesoplevelse på LSD,
og han rekonstruerede den for os flere gange.
Han stod op og rakte hænderne ud
og beskrev naglerne i hænderne og blodet.
Og når man er på syre,
kan man forestille sig, at han faktisk blev korsfæstet.
Så det var hans måde at få os til at spørge os selv,
om han var en slags messias-person.
Charlies manipulation var lige startet.
Han sagde, at vi ikke behøvede at spise, og at vi ikke følte smerte.
Jeg husker, at han holdt mine fingre over en stearinlysflamme.
Det gjorde ondt, og han sagde:
"Det er alt sammen i dit hoved. Der er ingen smerte."
Hvordan har du fået det X på din pande?
-Gjorde det ikke ondt? -Først skar vi, og så…
Der kom ikke noget ar, så hun… Nej, det gjorde ikke ondt.
Skar du med en kniv?
Og så brændte vi dem ind med en skruetrækker.
Nej, det gør ikke ondt.
Med tiden eskalerede Mansons loyalitetsprogram
til et projekt, han kaldte "Creepy Crawling".
De involverede folk tog sort tøj på
og sneg sig ind i folks huse om natten.
Charlie kaldte det "at rode lidt med deres hjerner",
som at omarrangere møblerne, spise noget af maden.
Heldigvis ikke noget mere alvorligt.
Når folk stod op næste morgen, overraskede det dem at se,
at deres stue var blevet endevendt.
Selvfølgelig var det ikke kun for at drille lokale husejere.
Det var en anden måde at måle lydighed og engagement på.
"Gør det her."
Han manipulerede med os,
med hvad, der var rigtigt og forkert.
Den forvirring skulle blive nyttig.
Set i bakspejlet tror jeg, at det var en træning.
Hvis du fulgte drejebogens første lektioner,
har du nu det rette udgangspunkt.
Du har cementeret din ideologi og dit image
og bygget en kerne af disciple, som vil gøre alt, hvad du forlanger.
Men der er stadig en forhindring på din vej mod kultstorhed.
Ingen ved, hvem du er.
Charles Manson havde ikke det problem ret længe.
TAKTIK LAV LARM
Kultledere ved udmærket, hvordan man tiltrækker opmærksomhed.
Hvis de ikke kunne gøre det, ville de ikke få følgere.
Hvis der er en anden,
der får den opmærksomhed, som de synes, de skal have,
vil de få det ekstremt svært.
Selv før Charlie begyndte at bygge sin kult,
planlagde han at komme i rampelyset.
Charlie Manson lærte i fængslet at spille guitar.
Lad mig spille lidt musik.
Og vise jer, hvor jeg kommer fra.
Han ville være rock and roll-stjerne.
Man kan ikke adskille kult-aspekterne fra de musikalske ambitioner.
Charlie havde troet, at han ville blive verdens største musikalske superstjerne.
Og hvorfor ikke realisere drømmene i solrige Los Angeles?
Det er derfor, Charlie og familien rejser fra Haight-Ashbury til Los Angeles,
fordi Charlie vil kontakte folk, der kunne skaffe ham en pladekontrakt.
Heldigvis for Charlie havde han et hemmeligt våben,
hans besnærende og motiverede groupier.
Målet er nu at bruge nogle af disse unge kvinder
til at gå ud i Los Angeles og finde en rockstjerne.
Og det gør nogle af dem, Dennis Wilson fra The Beach Boys.
The Beach Boys var et af de ultimative bands i verden.
Et par af pigerne fik et lift af Dennis,
og de var meget glade for at introducere Dennis for Charlie.
Dennis fester med pigerne i sit Hollywood-palæ,
indtil han tager til en optagelse.
Da han kommer hjem efter midnat,
får han sig en stor overraskelse.
Charlie har nemlig inviteret sig selv.
Dennis er, tro det eller ej,
fascineret af denne udvikling.
Dennis kunne rigtig godt lide Charlie.
Og jeg tror også, Dennis var imponeret over,
at han havde denne flok piger til at adlyde ham.
Manson og hans familie bor i Dennis' palæ hele sommeren
og nyder frugten af Wilsons berømthed,
mens Charlie arbejder på sin musik.
Dennis arrangerer endda en optagelse for Charlie
i sin bror, Brian Wilsons, hjemmestudie.
Der er én betingelse.
Han siger til Dennis Wilson:
"Du kan lege med musikken, som du vil, men du rører ikke teksterne."
Manson spiller sin yndlingssang, "Cease to Exist".
Brian Wilson og de andre producenter har nogle kommentarer,
men Charlie er ikke i humør til at samarbejde.
Brian Wilson aflyser optagelsen.
Charlie kom ud og sagde: "Piger, vi går."
Charlie var vred over, at de ikke gjorde ham til en stjerne,
for det handlede alt sammen om, at han troede, han var noget særligt.
Og ingen skulle forstyrre det særlige.
Men Charlie ville sørge for at få sin stemme hørt.
Manson besluttede, at alle i musikbranchen var korrupte.
Han sagde: "Jeg skal nok få hævn."
Tingene eskalerer hurtigt, så bliv hængende.
Han taler om "Helter Skelter".
Han sagde, der ville blive en racekrig,
og at vi måtte forberede os på den og skjule os for den.
Charlie sagde til sine følgere, at mens denne krig foregår,
vil han føre dem ud i ørkenen,
og de vil blive verdens herskere.
Der kommer snart en revolution.
Da Helter Skelter ikke bliver til noget af sig selv,
beslutter Manson at give den et skub.
Fredag aften i Los Angeles
blev en filmskuespillerinde og fire venner myrdet.
Det var en makaber scene.
…BLODIGT RITUAL…
Det var den 26-årige skuespiller Sharon Tate.
Supermarkedsejer Lino Labianca og hans kone var blevet stukket ihjel.
På hans krop var ordet "krig" skåret i brystet.
Morderen havde med blod på en køleskabsdør skrevet:
"Død over grisene."
Manson har gjort sine loyale følgere til dødbringende våben
og håber, at forbrydelserne fremmer yderligere kaos og racevold.
Men Charlies hævnplan falder til jorden.
Fem medlemmer af Manson-familien, inklusive Charlie,
bliver anholdt og sigtet for mord.
MORDGÅDE KAN MAN HYPNOTISERE FOLK TIL MORD?
Verden er ved at gå amok.
Det er bare for sjov, ikke?
De dansede gennem gangene og sagde til alle,
at de tiltalte er uskyldige,
og når retssagen er forbi, vil de tage tilbage til ørkenen
og være selvforsynende.
Juryen i sagen mod Charles Manson og tre piger i hans såkaldte familie
afsagde sin dom i eftermiddag.
Alle blev fundet skyldige i første grads mord.
Mindre end tre år efter at have startet sin familie
bliver Manson sendt i fængsel resten af sit liv.
Ja, jeg går ned i et gammelt hul i jorden.
Han blev et ikon i nogle kredse.
Men Charlie brændte ud,
før han kunne udleve sit kultlederpotentiale.
Det kan du da gøre bedre.
Drejebogens næste kapitel forklarer, hvordan du gør din kult
til en bevægelse, der vil følge dig hvor som helst.
Din guide?
En mand, der var så populær blandt sine følgere,
at de byggede en hel by til ham.
Et varmt fællesskab, accept af alle mennesker.
Pastor Jim Jones.
Tekster af: Else Katrine Nielsen